অপর এক প্রশ্নের জবাবে ডা. বদরুদ্দোজা চৌধুরী বলেন, ভবিষ্যতে চারদলীয় জোট জনগণের পক্ষে কোন কর্মসূচি গ্রহণ করলে বিকল্পধারা তাতে সমর্থন দেবে। অংশগ্রহণ করবে। চারদলীয় জোটের ১২ই মার্চের মহাসমাবেশে বিকল্পধারা পূর্ণ সমর্থন দিয়েছিল। বি. চৌধুরী বলেন, চারদলীয় জোটের কর্মসূচিতে বাধা দেয়া সরকারের সম্পূর্ণ ভুল রাজনীতি। এর মাত্র দু’দিন পর ১৪ দলের কর্মসূচি দেয়া একটি হাস্যকর বিষয়ে পরিণত হয়েছে। তিনি আরও বলেন, যুদ্ধাপরাধ এ মানবতাবিরোধী অপরাধের বিচার হলে বিকল্পধারা সমর্থন দেবে। হত্যা, ধর্ষণ এবং অগ্নিসংযোগ অবশ্যই মানবতাবিরোধী অপরাধ। কিন্তু বিচারকাজ হতে হবে স্বচ্ছ, গ্রহণযোগ্য এবং আন্তর্জাতিক মানের।